stanford-oval/wikipedia huggingface dataset:
מכינה קדם-צבאית
סוגי המכינות > מכינה קדם-צבאית לדתיים ולחילונים

המכינות הקדם צבאיות המשותפות לדתיים ולחילונים קמו על-מנת לתת מענה לקרע החברתי במדינת ישראל והן משלבות לימודים בנושאים שונים (ציונות, חברה, יהדות, פילוסופיה וכו') לצד עבודה קהילתית בתחומים מגוונים.
המכינה המעורבת הראשונה היא המכינה הקדם-צבאית בית ישראל, הממוקמת בשכונת גילה בירושלים. המכינה הוקמה בשנת 1997 על ידי תא"ל (מיל') הושע פרידמן בן שלום. באותה שנה הוקמה גם מכינת נחשון.
קבוצת מכינות נוספת, אשר משתייכת לרוב לקבוצת המכינות המעורבות, היא קבוצת המכינות החצי שנתיות. מכינות אלו מאופיינות בזמן מחזור קצר יותר ביחס למכינות השנתיות (שישה חודשים לעומת עשרה חודשים במכינות השנתיות). המכינות החצי שנתיות הוקמו לראשונה בתחילת העשור השני של המאה ה-21 ויש הרואים בהן כ"גל השלישי" של תנועת המכינות הקדם צבאיות בישראל (לאחר המכינות הדתיות והמכינות הכלליות). בין מכינות אלו ניתן למנות את רשת מכינות דרך ארץ, רשת מכינות קול עמי, רשת מכינות ארז, רשת מכינות שחר, מכינה קדם-צבאית חנתון ומכינת ירוחם.
סוגי המכינות > מכינה קדם-צבאית לישראלים ובני נוער יהודים מהעולם

המכינות הקדם צבאיות המשותפות לישראלים וצעירים יהודים מרחבי העולם קמו על מנת לבנות את שכבת המנהיגות הבאה של העולם היהודי שתחבר בין ישראלים ליהודים בקהילות היהודיות בעולם. הלימוד במכינה משלב לימודים בנושאים שונים (ציונית, חברה, יהדות, פילוסופיה) לצד התמקדות בנושא של עמיות יהודית. בנוסף ללימודים העיוניים, המכינות נותנות דגש רב לפעילות התנדבותית וסיורי עומק ברחבי הארץ. במהלך הלימודים במכינה, דנים באתגרים השונים איתם מתמודדים קהילות יהודיות בעולם ומכינים את החניכים לקחת חלק בעשייה הקהילתית בקהילות היהודיות השונות. המכינות הבינ"ל קולטות חניכים מלמעלה מ-20 מדינות כאשר מרבית החניכים מגיעים מארצות הברית, אוסטרליה, דרום אפריקה ואירופה.
המכינה הבינ"ל הראשונה היא קול עמי אשר הוקמה בשנת 2012 בכפר הנוער קריית יערים, והתרחבה בהמשך למספר קמפוסים נוספים. המכינות פועלות תחת היחידה לאקטיביזם חברתי של הסוכנות היהודית. קמפוס המכינה במגדל עוז פועל בשיתוף פעולה עם תנועת בני עקיבא העולמית.
"ארצי" היא מכינה נוספת בקטגוריה זו המציעה התמחות בנושאי אמנות.
סוגי המכינות > מכינות קדם-צבאיות המשלבות נוער ישראלי לא יהודי

במאה ה-21 החלו בהדרגה לקום מספר יזמות המעודדות גיוס לצבא של נוער לא יהודי, בדרך כלל באמצעות מכינות קדם צבאיות המשלבות נוער יהודי ולא יהודי. מכינות אלו בדרך כלל שמות דגש על זהות ישראלית משותפת.
בשנת 2008 הוקמה מכינת כרם אל, מכינה לנוער דרוזי ויהודי, אשר מכינה את הנוער ל"שירות משמעותי" ומאפשרת לבוגרי המכינה לשפר ציוני קב"א, דפ"ר ואפשרויות שיבוץ.
באמצע העשור השני של המאה, הוקמה המכינה הנודדת, מיזם משותף של מרכז בינה ומרכז הינם לסובלנות, ובו מכינים לשירות צבאי אוכלוסייה מעורבת "כל ישראלית" - חרדים, חילונים, ערבים, עולים וכיוצא בזה.
בשנת 2018 הוקמה לראשונה מכינה משולבת לנוער נוצרי-ארמי-יהודי, מכינת כנרת.
בשנת 2019 הוקמה מכינה ראשונית לנוער בדואי, אשר פועלת במתכונת שונה של הכנה למסלול עתודה. המכינה הוקמה בסיוע משרד החקלאות, האגף הביטחוני-חברתי במשרד הביטחון וצה"ל, ומופעלת על ידי תנועת אחריי בכפר איבים.
תקצוב המכינות

עד שנת 1999 תוקצבו המכינות בהתאם למבחני תמיכות של משרד החינוך. בשנת 1999 החליטה הממשלה לתקצב את המכינות בהתאם למספר התלמידים כפול "סל לאור", שבשנת 2006 היה כ-20,000 ש"ח. תיקון לחוק המכינות מספטמבר 2022 קובע שהתקציב לתלמיד יעמוד על 27,473 ש"ח.
תקצוב המכינות > חקיקה

ב-30 ביולי 2008 אישרה הכנסת את חוק המכינות הקדם-צבאיות, התשס"ח-2008. החוק מסמיך את מנכ"ל משרד החינוך לקבוע כללים להכרה במכינה קדם-צבאית, וקובע את תקציבה של המכינה כפונקציה של מספר חניכיה. החוק נכנס לתוקף בתחילת שנת 2009.
דברי ההסבר להצעת החוק עמדו על מהותן של המכינות:
במכינות הקדם-צבאיות - חילוניות, דתיות או משולבות - מקבלת הכשרה העתודה של הפיקוד הצבאי ושל דור המנהיגות של החברה הישראלית. כמחצית החניכים במכינות מתגייסים לתפקידי לחימה - שיעור גבוה בהרבה לעומת כלל המתגייסים לצה"ל, וכך גם באשר לפונים לתפקידים פיקודיים מתוכם. בשנת הלימודים התשס"ח פעלו 34 מכינות קדם-צבאיות, 25 מהן מוכרות ומתוקצבות מאוצר המדינה ותשע בשלבי הקמה. בכל המכינות למדו כ-1,800 חניכים, כ-1,600 מהם במכינות המוכרות והמתוקצבות.
חניך הלומד במכינה רשאי לדחות את גיוסו לצה"ל בשנה, והוא זוכה להכנה נאותה להשתלבות בשירות מלא בצה"ל, בייחוד ביחידות השדה, תוך הרחבת אופקיו, העשרת עולמו וחינוכו לערכי הציונות.
בדצמבר 2009 התקין שר החינוך, גדעון סער, את תקנות המכינות הקדם-צבאיות, התשס"ח-2009,‏, המפרטות את תהליך ההכרה במכינה.
בינואר 2012 הושלם תיקון חוק הביטוח הלאומי המקנה פטור מתשלום דמי ביטוח לאומי לחניך מכינה. במרץ 2012 אושר צו משרד התחבורה המאפשר נסיעה מוזלת במחיר סמלי לחניכי המכינות בתחבורה הציבורית.
מועצת המכינות

בעקבות חוק המכינות הקדם צבאיות התארגנו המכינות לעמותה אחת המאחדת את כלל המכינות הקדם צבאיות בישראל הקיימות מעל שנתיים וקרויה "מועצת המכינות הקדם צבאיות הציוניות-ישראליות". המועצה כוללת כיום 54 מכינות, ומטפלת בכל נושאי תיקוני חקיקה, דחיית שירות, ליווי מכינות, גיוס משאבים בישראל ומחוצה לה וייצוג המכינות מול מוסדות המדינה. המאפיין את מפעל המכינות הקדם צבאיות, בא לידי ביטוי מרבי בשיתוף הפעולה יוצא הדופן במועצה, בין בעלי עמדות פוליטיות מגוונות ובעלי עמדות דתיות\חילוניות שונות.
ועד הנהלה של המועצה הוא המשכו של ועד ראשי המכינות, שקודם להקמת העמותה טיפל באותם נושאים. חברי הוועד נבחרים על ידי כל ראשי המכינות ולפיכך כוללים ראשי מכינות דתיות וחילוניות. בראש הוועד עומדים מאז שנת 2005 שני יושבי ראש משותפים - אחד מטעם המכינות הדתיות ואחד מטעם המכינות החילוניות. בעת ייסוד המועצה עמדו בראש הרב משה הגר-לאו ראש מכינת בית יתיר, ועו"ד דני זמיר, מייסד מכינת רבין וראש המכינה לשעבר. עם השנים התחלפו יושבי הראש, ונכון לשנת 2019 מכהנים בתפקיד הרב יצחק ניסים, ראש מכינת אלישע, ויניב מזומן ראש מכינת מיתרים - לכיש.
ביקורת > מאמר "מכינות במבחן"

בגיליון 436 של מערכות מאפריל 2011, פורסם מחקר של נעמי אבנשפנגר, אשר בחן את היציאה לפיקוד, יציאה לקצונה ושירות הקבע בהשוואה בין בוגרי המכינות הקדם צבאיות לבין דומיהם (בתי ספר דומים וקב"א). הנתונים נאספו ביחס למחזורי הגיוס 2001–2004. אבנשפנגר מוצאת שתרומתן של המכינות הקדם צבאיות לפיקוד, קצונה וקבע נמוך ביחס למה שניתן היה לצפות בהשוואה לדומיהם בקרב המתגייסים. אבנשפנגר ממשיכה וטוענת שתרומתן של המכינות החילוניות לצה"ל אף נמוכה מתרומתן של המכינות הדתיות. בסיכומם של הדברים היא טוענת:
"יש לבחון גם את האפשרות שנזקן של המכינות לצה"ל רב יותר מאשר תועלתן - בהיבט הכמותי. אין ספק שבני הנוער שהולכים למכינות הם מהאיכותיים ביותר שעומדים לרשות צה"ל ... אותם בני נוער מתגייסים לצה"ל באיחור של שנה עד שנה וחצי, ונמצאים בעיצומו של השירות הצבאי כאשר חבריהם, שלא הלכו למכינות או לשנת שירות, משתחררים וממשיכים את חייהם - מי לטיול הגדול שלאחר השירות ומי ללימודים. סביר להניח שבוגרי המכינות חשים קנאה בחבריהם - מה שמחליש את רצונם להמשיך בשירות קבע לאחר תום שירות החובה שלהם. ייתכן שאילולא 'האובדן' של שנה עד שנה וחצי במכינה היו רבים יותר מקרב ההולכים למסלול הזה מתנדבים לקבע."
ביקורת > מאמר "תרומה הולכת ופוחתת"

בגיליון 457 של מערכות מאוקטובר 2014, פורסם מחקר המשך של אבנשפנגר. על פי המחקר שהתמקד בנתוני השנים 2005–2008 המחקר מצא שיש ירידה משמעותית בשיעור היוצאים לפיקוד ולקצונה במכינות הקדם צבאיות ביחס למחקר הקודם. עוד נמצא שמיצוי הקצונה בקרב המשתתפים במסלול שנת השירות (שאינו מיועד לעידוד שירות משמעותי אלא למטרות אחרות) גבוה במעט ממיצוי הקצונה בקרב בוגרי המכינות. זאת על אף שבאותה תקופה היה גידול משמעותי בכמות היוצאים למכינות. עוד ציינה אבנשפנגר שיש שונות גדולה בין המכינות השונות. והיא מסכמת:
"המסקנה העולה ממחקר ההמשך, המבוסס על נתונים מהשנים 2005–2008 ,היא שתרומת המכינות פחתה עוד יותר בהשוואה לארבע השנים שלפני כן. הירידה הזאת בולטת במיוחד על רקע הגידול במספר המכינות ובמספר החניכים בשנים האלה לעומת המדגם הקודם".
ביקורת > דו"ח ועדת אהרונישקי

ועדת אהרונישקי הוקמה בעקבות אסון נחל צפית בו נספו תשע נערות ונער אחד, תלמידי המכינה הקדם-צבאית בני ציון ומועמדים ללימודים במכינה. הוועדה הייתה בראשות מפכ"ל המשטרה בגמלאות רב ניצב שלמה אהרונישקי. הוועדה כללה שלושה נציגי מכינות, שלושה נציגים של מועצת המכינות ושני יועצים חיצוניים. הוועדה מצאה שיש חוסר במדיניות בהקמת מכינות, אין קריטריונים לפתיחת מכינות וההחלטה על פתיחת מכינות היא החלטה שרירותית המתקבלת באגף המדיני ביטחוני במשרד הביטחון ללא עבודת מטה הולמת. עוד מצאה הוועדה שהפיקוח על המכינות דל. במרבית המכינות אין התייחסות לבטיחות, לא קיימים נוהלי בטיחות, אין במכינות תיקי בטיחות ולא נערכים בהם סיקרי סיכונים.
ראו גם

קורס קדם-צבאי
שנת שירות
שוחר
הערות שוליים

1 2 3  חוק המכינות הקדם–צבאיות, התשס"ח-2008, ס"ח 2182 מיום 12.8.2008
↑  אודות מועצת המכינות הקדם צבאיות
↑  דרוש מקור
↑  יניב מזומן, ‏"מנהיגות ציונית: האתגר וההבטחה של המכינות", השילוח, 8, פברואר 2018
↑  זאת למעט המכינה הקדם צבאית יונתן בקיבוץ עלומים שהיא המכינה הדתית היחידה, נכון לתחילת שנת 2021, שפתוחה בפני גברים ונשים גם יחד.
↑  מכינת כרם אל, באתר מועצת המכינות הקדם צבאיות
↑  המכינה הנודדת - מסע בחברה הישראלית, באתר הינם
↑  להכיר, אבל באמת, באתר מודיעין ניוז
↑  יוסי מלמן, ‏המכינה הנוצרית ארמית-יהודית חגגה טקס סיום למחזור הראשון, באתר מעריב אונליין, 1 במרץ 2018
↑  לראשונה בארץ: מכינה קדם צבאית יהודית-נוצרית, באתר חדשות 13, 15 במרץ 2018
↑  לראשונה: תוכנית הכנה לעתודה צבאית לנוער בדואי, באתר משרד הבטחון
↑  יובל וורגן, ‏מכינות קדם צבאיות, באתר מרכז המחקר והמידע (ממ"מ) של הכנסת, 25 במרץ 2008
↑  הצעת חוק המכינות הקדם-צבאיות, התשס"ח-2008, ה"ח הכנסת 244 מיום 9.7.2008
↑  תקנות המכינות הקדם-צבאיות, התשס"ח-2009, ק"ת 6833 מיום 10.12.2009
↑  17=האספה הכללית השנתית: נבחרו יושבי ראש חדשים למועצה, אתר מועצת המכינות הכלל צבאיות 9 ביוני 19
↑  נעמי אבנשפנגר, ‏מכינות במבחן, מערכות 436, 2011
↑  נעמי אבנשפנגר, ‏מכינות במבחן, מערכות 457, אוקטובר 2014
↑  דו"ח ועדת אהרונישקי, ‏אוקטובר 2018
| --- | --- |
בקרת זהויות :  NLI: 987007554830805171
מלקה עזריה

מלקה עזריה
קס מלקה עזריה (1926 - 4 בספטמבר 2011, ז' באלול ה'תשע"א) היה קס הקסים ("ליקה כהאנת") של קהילת ביתא ישראל במדינת ישראל.
ביוגרפיה

נולד בכפר טדה שבמחוז גונדר באתיופיה, בנם התשיעי של קס עזריה יהייס ולאקץ' טלה. בגיל עשר, בעקבות קרבות המלחמה בין אתיופיה לאיטליה שהתחוללו באזור הכפר טדה, עברה משפחתו לכפר אוזבה, שם חי עד לעלייתו ארצה. באוזבה נשא לאישה את יהודית אסרס ולהם נולדו שישה ילדים, אחד מהם הוא קס אביהו עזריה המשמש כיו"ר המועצה הארצית של כוהני יהדות אתיופיה בישראל. לאחר נישואיו הוסמך כקס ושימש כמנהיג רוחני ליהודי אזור מגוריו באתיופיה.
פעילותו > באתיופיה

בתפקידו חרת על דגלו את שימור המסורת בקרב בני קהילתו ומניעת התבוללות. רבים מיהודי האזור מספרים כיצד היה נודד בין הכפרים השונים בהם חיו ודואג לשמר בהם את רוח היהדות, לשם כך, אף הקים למעלה מ-20 בתי כנסת ששימשו כמרכזי תפילה ומרכזים רוחניים ליהודים בכפרים רבים כגון דרגאג', צ'הרה, אנקוברר, בלסה, כפר הולדתו טדה ועוד.
בתחילת שנות ה-80 עם היוודע על מבצע משה החליט לא לעלות ארצה ולהישאר עם בני קהילתו שנותרו באתיופיה על מנת למנוע את התבוללותם. בשנת 1991 במהלך מבצע שלמה, ולאחר שמרבית יהודי האזור החליטו לעלות לארץ, עלה גם הוא ויחד עם בני ביתו השתכן באשקלון. בישראל המשיך לשמש כקס וכמנהיג רוחני לבני קהילת ביתא ישראל תוך שימת דגש על שימור המסורת העתיקה של קהילתו.
פעילותו > בישראל

קס מלקה נאבק רבות להכרה ביהודי אתיופיה כיהודים לכל דבר ולהכרה בקסים כרבנים לקהילותיהם המוסמכים לערוך טקסי נישואין וקבורה. במסגרת המאבק הורה על הקמת המועצה הארצית של כוהני יהדות אתיופיה בישראל המובילה את המאבק ומפעילה, במקביל לעשייה דתית, פרויקטים חברתיים רבים כגון עידוד צעירים לרכישת השכלה, מאבק בגזענות ובתופעת האלימות במשפחה. בישראל הסמיך כ-15 קסים המשמשים כיום כראשי קהילות באזורי מגוריהם.
ביתו שימש כמוקד עלייה לרגל לאלפים מבני הקהילה שפקדו את ביתו מדי יום. בנוסף לכך, בחגים, כיום הכיפורים ופסח, היו נוהרים רבים מבני הקהילה ומגיעים לאשקלון מכל רחבי הארץ להתארח בביתו ולהשתתף בתפילות אותן קיים בבית הכנסת הסמוך שהקים ונקרא על שם אביו קס עזריה יהייס. בית כנסת וגן ציבורי מנציחים את שמו.
פטירתו

בז' באלול ה'תשע"א (4 בספטמבר 2011) נפטר בגיל 85. אלפים רבים מבני קהילתו ליוו אותו בדרכו האחרונה, את הכנסת יצגה חברת הכנסת ציפי לבני. נקבר בבית העלמין באשקלון.
הערות שוליים

↑  המועצה הארצית של כוהני יהדות אתיופיה בישראל
↑  קובי נחשוני, מחאת האתיופים: למה לא מכירים בקסים חדשים?, באתר ynet, 4 בדצמבר 2011
↑  גל חזיזה הקייס הראשי של העדה האתיופית בארץ קייס הקייסים מלקה עזריה הלך לעולמו אמש בגיל 85 באשקלון באתר אשקלון נט, 5 בספטמבר 2011
ג'ני (זמרת)

זהו שם קוריאני; שם המשפחה הוא .
| --- | --- |

ג'ני, 2023
 לידה:  16 בינואר 1996 (בת 29) סיאול, דרום קוריאה
 שם לידה:  קים ג'ני
 שם במה:  Jennie • 제니
 מוקד פעילות:  קוריאה הדרומית
 תקופת הפעילות:  2012–2013   2016
 מקום לימודים:  בית הספר התיכון של צ'ונגדאם
 עיסוק:  זמרת, ראפרית, דוגמנית, רקדנית ושחקנית
 סוגה:  קיי-פופ • ג'יי-פופ
 סוג קול:  סופרן
 שפה מועדפת:  קוריאנית, אנגלית, יפנית 
 חברת תקליטים:  YG • אינטרסקופ
 פרסים והוקרה:  חבר במסדר האימפריה הבריטית (2023) 
 www.jenn.ie
 פרופיל ב-IMDb
 חתימה:  
 
קים ג'ני (בקוריאנית: 김제니, באנגלית: Kim Jennie) היא זמרת וראפרית דרום קוריאנית. ג'ני חברה בלהקת בנות הקיי-פופ בלאקפינק, שהוקמה על ידי YG אנטרטיינמנט וכוללת שלוש זמרות נוספות: ג'יסו, רוזה וליסה. בנוסף להצלחה שזכתה כחלק מהלהקה, הוציאה ג'ני גם את הסינגל "Solo", שהפך ללהיט בינלאומי.
בשנת 2020, הוציאה הלהקה את "How You Like That". הווידאו קליפ הרשמי של השיר עלה לערוץ היוטיוב הרשמי שלה בשידור חי ב-26 ביוני 2020. במהלך השידור החי, צפו בקליפ למעלה מ-1.6 מיליון אנשים ובכך שברה הלהקה את שיא כל הזמנים לפרימיירה המצליחה ביותר בכל הזמנים ביוטיוב. הקליפ הוא הקליפ הנצפה ביותר בכל הזמנים ב-24 שעות, כשהקודם לכך היה "Boy with Love", שצבר 60,119,890 צפיות ב-24 שעות. 23 שעות אחרי צאתו של הקליפ, מונה הצפיות שלו מנה 81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות.
ביוגרפיה > ילדות

קים ג'ני נולדה בסיאול שבקוריאה הדרומית ב-16 בינואר 1996 וגדלה כבת יחידה. בהיותה בת שמונה, יצאה משפחתה לחופשה באוסטרליה וניו זילנד; כשנשאלה על הביקור שלה, ציינה ג'ני כי תרצה לעבור לשם יום אחד. שנה לאחר מכן, הוריה של ג'ני הגשימו לה את החלום ושלחו אותה ללמוד בבית הספר של וויקובאי שבאוקלנד, ניו זילנד, שם היא גרה אצל משפחה מארחת. לאחר שסיימה את לימודיה בחטיבת הביניים והתיכון, נרשמה למכללת ACG פרנל שבניו זילנד.
בתוכנית הדוקומנטרית של רשות השידור NBC ‏"English, Must Change To Survive", דיברה ג'ני על החוויות האישיות שלה בנוגע ללימוד שפות חדשות אותן למדה במהלך חייה. במהלך תקופת הנעורים וגיל ההתבגרות ציינה רבות כי היא תמיד רצתה לרקוד בלט בעתיד. היא נחשפה למוזיקת הקיי-פופ בזמן השהות שלה בניו זילנד ומצאה עניין רב במוזיקה של אמנים המיוצגים על ידי YG אנטרטיינמנט, ורצתה לנסות את מזלה בתעשיית הפופ הקוריאני. בגיל 14, אמה של ג'ני תכננה עבורה מסלול לימודים בפלורידה, ארצות הברית לעורכי דין או מקצוע בתחום ההוראה; ג'ני חששה שהיא לא תמצא עבודה שתהנה בה ולא רצתה לגור לבד ורחוק מהוריה ולכן ביקשה מהוריה לחזור לדרום קוריאה על מנת שתנסה להיות כוכבת קיי-פופ, הוריה תמכו בה ובחזרתה לארץ והיא חזרה להתגורר שם בשנת 2010.
באותה השנה, ניגשה ג'ני לאודישן של החברה YG אנטרטיינמנט, כאשר ביצעה את השיר "Take a Bow" של ריהאנה, אותו היא עברה וגויסה לתוכנית המתאמנים של החברה. היא התחילה את מסלול האימונים וההכשרה לזמרת, אך ב-YG ראו את הפוטנציאל שלה בתור ראפרית ושינו את המסלול שלה למסלול משולב להכשרת ראפרים וזמרים כאחד. ג'ני עברה ללמוד בבית הספר התיכון של צ'ונגדאם שבדרום קוריאה.
ביוגרפיה > קריירה עם בלאקפינק

ב-1 ביוני בשנת 2016, נחשפה ג'ני כחברה בלהקת בנות חדשה של החברה YG אנטרטיינמנט; להקת הבנות הראשונה של YG מאז הופעת הבכורה של 2NE1 שבע שנים קודם לכן. ג'ני הייתה חברת הלהקה הראשונה עליה הכריזו. ב-8 באוגוסט, פרצה ג'ני עם בלאקפינק כאשר הופיעו לראשונה עם סינגל הבכורה שלה, "Boombayah". באחת מההופעות שלה, סיפרה ג'ני על תקופת הלימודים שלה ב-YG אנטרטיינמנט שארכה כשש שנים; ג'ני סיפרה על לוח הזמנים העמוס, על הצורך ללמוד ריקוד ושיר חדש כל חודש ובאופן אישי על מנת להרשים את המאמנים אשר היו מבצעים הערכות מצב להתקדמות המתלמדים בכל חודש, ג'ני גם הסבירה על דברים שהיו המתלמדים צריכים לבצע בכל חודש כמו קניית או הכנת התלבושות, יצירת כוראוגרפיה ובחירת או יצירת שיר.
ביולי 2018, הופיעה ג'ני ביחד עם חברתה ללהקה ג'יסו בתוכנית ריאליטי קומדיה הנקראת "Running Man", בו הייתה צריכה לעבור חדר אימה עם אחד מהבנים המופיעים בתוכנית, חוויית חדר האימה הייתה טראומטית מאוד עבור ג'ני ממספר סיבות ולכן פרצה בבכי, סרטון הבכי שלה צבר תאוצה בדרום קוריאה וצבר למעלה ממיליון צפיות בפורטל מוכר וביותר משלוש מיליון צפיות במגוון אתרים נוספים.
בהמשך 2018, ג'ני נבחרה לאחת מכוכבות הקיי-פופ הטובות ביותר שגילו אותה דרך אותה הסדרה, "Running Man". לאור תשומת הלב והפרסום לה ג'ני זכתה במהירות, היא הוזמנה בשנית לקחת חלק בעוד פרק של הסדרה וחשפה כי היא נמצאת המקום הראשון לליהוקים לסדרות מגוונות אליהן קיבלה הזמנה. ב-26 ביוני 2020, יצא ללהקה סינגל חדש בשם "How You Like That", אשר הגיע למקומות הראשונים בטבלאות הלהיטים ברחבי העולם.
מיזמים אחרים > פרזנטורים

ג'ני נבחרה להיות הדוגמנית החדשה של שאנל ביוטי בקוריאה הדרומית ודרכם נערך הצילום המקצועי הראשון שלה למותג הרפרס בזאר, בינואר 2018. מאוחר יותר באותה השנה, ג'ני נהפכה לפרזנטורית הרשמית של שאנל בקוריאה הדרומית. הדובר של החברה אמר כי הסטייל של ג'ני ודמותה תואמים למותג של שאנל והוסיף כי הנאמנות שלה למותג ראויה להערכה. בעקבות הליהוק החדש, ג'ני לקחה חלק בהשקת הבושם החדש של שאנל "Les Eaux De Chanel", שנערכה בדוביל שבצרפת. במסגרת התפקיד, ג'ני ראיינה את יוצר הבשמים של שאנל - אוליבר פלוג' והשתתפה בצילום לכבוד ליין הבשמים החדש של אוליבר.
באוקטובר, נהפכה ג'ני לפרזנטורית העולמית של שאנל, בדומה לג'י-דראגונס המיוצג גם הוא על ידי YG אנטרטיינמנט. תצוגת האופנה הראשונה בה ג'ני לקחה חלק הייתה במהלך שבוע האופנה בפריז כנציגה קוריאנית של שאנל. בתצוגת האופנה, ישבה ג'ני לצד אנשים מפורסמים כגון פארל ויליאמס ופמלה אנדרסון.
הרה (Hera), מותג יופי יוקרתי קוריאני הנמצא בבעלות "Amore Pacific", הצהירו כי בחרו בג'ני לדוגמנית החדשה שלהם בעיקר בזכות התדמית האלגנטית והיוקרתית שלה וכי היא תייצג את החברה לצד השחקנית ג'ון ג'י-היון, מה שאמור להרחיב את המטרה ואת האנשים אליה החברה מדברת בזכות שתי הבנות. הפרסומת הראשונה של ג'ני למותג זה הייתה בפברואר לליין אודמים בגוון אדום. החברה חשפה כי כמות המכירות היו גבוהות פי חמישה מליין האודמים הקודם שלהם בזכות ג'ני ולכן גם נקרא הליין הנוכחי "השפתונים של ג'ני".
תאגיד KT, חברת הסלולר הגדולה ביותר בדרום קוריאה, גייסה את ג'ני בתור הפרזנטורית של החברה לצד הזמרת ג'יסו והשתיים דגמנו במהלך השקתו של מכשיר הסמסונג החדש - "Samsung Galaxy S20". (הדגם האדום שיצא בפברואר 2020) במהלך השיווק אותו הדגם נקרא גם "האדום של ג'ני" בדומה לקמפיינים קודמים של החברה בהם שינו את שם המוצג שיתאים לשם הפרזנטור. ב-11 ביוני 2020, קונדיטוריה בשם "Lotte" הכריזה על ג'ני בתור הפרזנטורית שלה, לכבוד השקת החטיף החדש שלה "Air Baked". דובר הקונדיטוריה הצהיר כי החברה מאמינה כי ג'ני נחשבת לטרנדית ותתאים להשקת המוצר החדש שלהם.
אמנות > השפעות

בתחילת דרכה של ג'ני כראפרית, היא ניסתה ללמוד רבות מאמנים כגון לורין היל וחברות להקת TLC, אותן היא מעריצה כבר זמן רב, וציינה כי ריהאנה היא המודל לחיקוי שלה. מאז היותה ילדה קטנה, ג'ני קראה מגזיני אופנה רבים והייתה מנסה ובוחנת סגנונות לבוש שונים ומגוונים. התעניינות זו באופנה הגיעה מאמה.
ג'ני סיפרה שהחברה שאנל תפסה חלק מרכזי בחייה מאז שהייתה צעירה ושהיא עדיין זוכרת את הליין הראשון של גבריאלה שאנל; בריאיון למגזין Elle, סיפרה ג'ני כך: "אני זוכרת שכשהייתי קטנה הייתי מסתכלת בארון הבגדים של אמי ומחפשת אחר כל מוצר שאנל בסגנון וינטאז' שיכולתי למצוא".
ג'ני פתחה ערוץ יוטיוב בשלושה עשר בינואר בשנת 2021 ופרסמה בו עד כה כ-17 סרטונים, יש לה כ-9.61 מיליון מנויים נכון ל-יוני 2023.
אמנות > אופנה ושירה

לקראת הופעת הבכורה שלה בתור אמנית סולו, ג'ני הייתה מעורבת בבחירת וייצור התלבושות שלה, הקונספט של הופעת הבכורה, הכוראוגרפיה וכל אמצעי ויזואלי לאלבום שלה. ג'ני יצרה למעלה מ-20 תלבושות לקליפ של "Solo". היא סיפרה בריאיון למגזין הבילבורד שבתהליך הייצור והכנת התלבושות, היא חשבה כיצד כל תלבושת תלווה את הקליפ וכיצד היא יכלה לבטא את עצמה דרכן.
מאמן השירה של ג'ני, שין יו-מי, אימן את אותה במהלך ההכנות לפריצתה בתור אמנית סולו קוריאנית ובראיון הוא תיאר אותה כ-"רב כישרונית עם אהבה לשיר ואהבה לדברים שהיא מאמינה בהם".
תדמית ציבורית

ג'ני לוקחת חלק גדול מאוד בתלבושות של בלאקפינק ואפילו מכונה ה-"גוצ'י האנושית" וה-"שאנל האנושית", מכיוון שהסטייל שלה נע בין גוצ'י, איב סן-לורן, מריני סרו וריצ'רד קווין. בזכות חוש האופנה הבולט שלה, היא הוזמנה למספר אירועי אופנה גדולים כגון מסיבת ההשקה של "קולקציית הקיץ של אנתוני וקלארו" של החברה איב סן-לורן, תערוכת "Mademoiselle Privé" של שאנל, ומסיבת ההשקה של "קולקציית הקומיקס" של פראדה.
ג'ני יודעת בזכות הכוח שהיא מובילה ברשת החברתית ושתמונות אשר היא מעלה לרשתות החברתיות הן בעלות השפעה רבה והפריטים איתם היא מצטלמת הופכים לטרנדים: לדוגמה, בזמן קידום אלבום הבכורה שלה, ג'ני העלתה תמונה שלה לובשת סיכות שיער שנהפכה מיד לאחר הפוסט כטרנד אופנתי ולאחר מכן קיבלו אותן הסיכות את הכינוי "הסיכות של ג'ני". שער המגזין הראשון שלה היה לכבוד המגזין "Dazed" שמפורסם בקוריאה הדרומית, בשיתוף עם החברה איב סן-לורן באפריל 2017. בין היתר, היא נהפכה לכוכבת הקוריאנית הראשונה אשר דגמנה עבור "Boucheron Paris"; מותג תכשיטים יוקרתי אשר נאמר כי התחושה האלגנטית והיוקרתית של ג'ני מתאימה לצורכי המותג. התמונה הוצגה במגזין מפורסם בשנת 2017 והיא זכתה לכינוי "אומנות המספקת אור". מאז, הופיעה ג'ני במספר רב של מגזיני אופנה כגון: דייזד, הרפרס בזאר, אל, מרי קלייר, בילבורד ועוד.
ג'ני תיארה את עצמה כבחורה שקטה וביישנית בעיקר ליד אנשים זרים. בריאיון עם הרפרס בזאר, היא הוסיפה שיכול להיות שהאישיות שלה תואמת למה שאנשים אחרים ממתגים אותה אך היא רוצה להיות ייחודית ללא קטגוריות.
תדמית ציבורית > השפעה

נכון ליוני 2023, ג׳ני היא כוכבת הקיי-פופ השנייה עם הכי הרבה עוקבים באינסטגרם וכעת יש לה יותר מ-79 מיליון עוקבים.
ג'ני ידועה בעקבות הכוח השיווקי שלה ועמדה במקום הראשון בסקר על השפעת הכוכבים על צרכנים. בשנת 2018 דורגה במקום השני בטבלת הכוכבים האהובים ביותר בדרום קוריאה של Gallup. בנוסף, אינסטגרם העניקו לה את התואר "החשבון הנעקב ביותר לשנת 2018 בדרום קוריאה", תוך כדי התחשבות במספר הצפיות, הלייקים והעוקבים אותם צברה באותה השנה.
פורבס ציין את תרומתה של ג'ני על השפעות על טרנדים ולהיטים, כאחת מהסיבות לכך שבלאקפינק נבחרו במקום הראשון של כוכבים בעלי השפעה של המגזין פורבס קוריאה באפריל 2019. בנוסף לכך, היא דורגה במקום הראשון בטבלת "50 כוכבות הקיי-פופ עם הכי הרבה חיפושי גוגל לשנת 2019", שפורסמה על ידי גוגל. באותה השנה, דורגה במקום השביעי בטבלת כוכבי הקיי-פופ הפופולריים ביותר בסקר שנערך על חיילים המשרתים שירות צבאי חובה בדרום קוריאה.
דיסקוגרפיה > אלבומי אולפן

2025: Ruby
דיסקוגרפיה > אלבומי סינגל

2018: Solo
דיסקוגרפיה > סינגלים

2018: "Solo"
2023: "You & Me"
2023: "One of the Girls" (עם דה ויקנד ולילי-רוז דפ)
2024: "Slow Motion" (עם מאט צ'מפיון)
2024: "Mantra"
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2023 | איידול (אנ') | דיאן | 5 פרקים |
פילמוגרפיה > תוכניות ראליטי

| שנה | רשות שידור | שם | אורך | הערה |
| --- | --- | --- | --- | --- |
| 2018 | יוטיוב | Jennie – 'Solo' Diary | 6 פרקים |  |
פילמוגרפיה > וידאו קליפים

| שנה | שם | במאי\ת | תפקיד | הערה |
| --- | --- | --- | --- | --- |
| 2012 | "That XX" | האן סא-מין | שחקנית ראשית |  |
| 2018 | "Solo" | האן סא-מין | עצמה |  |
פרסים ומועמדויות

| שנה | טקס פרסים | קטגוריה | מועמדות | תוצאה | הערה |
| --- | --- | --- | --- | --- | --- |
| 2018 | הטקס ה-12 של SBS אנטרטיינמנט | פרס כוכבת מתחילה (נקבה) | Running Man Village Survival, the Eight | מועמדות |  |
| 2018 | הטקס ה-12 של SBS אנטרטיינמנט | פרס "גונבת ההצגה" | Running Man Village Survival, the Eight | מועמדות |  |
| 2019 | הטקס השמיני של פרסי המוזיקה של גאון | שיר השנה - נובמבר | "Solo" | זכייה |  |
| 2019 | הטקס השני של M2 ופרסי המוזיקה של ג'יני | כוכבת הסולו הטובה ביותר | עצמה | מועמדות |  |
| 2019 | הטקס ה-21 לפרסי Mnet אסיה למוזיקה | האמנית הטובה ביותר | עצמה | מועמדות |  |
| 2019 | הטקס ה-21 לפרסי Mnet אסיה למוזיקה | אמן השנה | עצמה | מועמדות |  |
| 2019 | הטקס ה-21 לפרסי Mnet אסיה למוזיקה | מופע המחול הטוב ביותר | "Solo" | מועמדות |  |
| 2020 | פרסי דיסק הזהב ה-34 | שיא מכירות דיגיטלי | "Solo" | זכייה |  |
| 2024 | פרס MAMA | בחירת המעריצים של השנה | עצמה | מועמדות |  |
| 2024 | פרס MAMA | הזמרת הטובה ביותר | עצמה | מועמדות |  |
| 2024 | פרס MAMA | טופ 10 בחירת המעריצים - נשים | עצמה | זכייה |  |
| 2024 | פרס MAMA | הריקוד הטוב ביותר - זמרת | "You & Me" | זכייה |  |
| 2024 | פרס MAMA | הופעת הראפ וההיפ הופ הטובה ביותר | "Spot!" (עם זיקו) | זכייה |  |
| 2024 | פרס MAMA | שיתוף הפעולה הטוב ביותר | "Spot!" (עם זיקו) | זכייה |  |
אנו בונגר

| --- | --- |

 לידה:  27 בנובמבר 1986 (בן 38) לר, הרפובליקה הפדרלית של גרמניה 
 תקופת הפעילות:  מ-2007
 סוגה:  אינדי, פופ, פולק
 www.ennobunger.de
 חברים
 אנו בונגר, נילס דיטריך, ברנד פריקה
 
אנו בונגר (בגרמנית: Enno Bunger) היא להקת אינדי-פופ גרמנית, שהוקמה בעיר לר בשנת 2007. הטקסטים של הלהקה הם מלנכוליים בטבעם ומבחינה מוזיקלית הלהקה מגדירה עצמה כשילוב של אינדי, פופ ופולק. הסאונד של הלהקה מאופיין על ידי נגינת הפסנתר של הסולן אנו בונגר.